CELEX: 32020R0847
Language: el
Date: 2020-06-18 00:00:00
Title: Εκτελεστικός κανονισμός (ΕΕ) 2020/847 του Συμβουλίου της 18ης Ιουνίου 2020 για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν

19.6.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 196/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/847 ΤΟΥ ΣΥΜΒΟΥΛΙΟΥ
         της 18ης Ιουνίου 2020
         για την εφαρμογή του κανονισμού (ΕΕ) αριθ. 267/2012 σχετικά με περιοριστικά μέτρα κατά του Ιράν
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 267/2012 του Συμβουλίου, της 23ης Μαρτίου 2012, σχετικά με περιοριστικά μέτρα κατά του Ιράν και την κατάργηση του κανονισμού (ΕΕ) αριθ. 961/2010 (1) και ιδίως το άρθρο 46 παράγραφος 2,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 23 Μαρτίου 2012, το Συμβούλιο εξέδωσε τον κανονισμό (ΕΕ) αριθ. 267/2012.
                  
               
                     (2)
                  
                  
                     Με βάση την επανεξέταση του παραρτήματος II της απόφασης 2010/413/ΚΕΠΠΑ, το Συμβούλιο κατέληξε στο συμπέρασμα ότι θα πρέπει να διατηρηθούν τα περιοριστικά μέτρα έναντι όλων των προσώπων και των οντοτήτων στον κατάλογο που περιλαμβάνεται σε αυτό, στο μέτρο που τα ονόματά τους δεν αναφέρονται στο παράρτημα VI της απόφασης αυτής.
                  
               
                     (3)
                  
                  
                     Το Συμβούλιο κατέληξε επίσης στο συμπέρασμα ότι θα πρέπει να αναπροσαρμοσθούν 10 καταχωρίσεις του παραρτήματος IX του κανονισμού (ΕΕ) αριθ. 267/2012.
                  
               
                     (4)
                  
                  
                     Ως εκ τούτου, ο κανονισμός (ΕΕ) αριθ. 267/2012 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα IX του κανονισμού (ΕΕ) αριθ. 267/2012 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 18 Ιουνίου 2020.
            
               
                  Για το Συμβούλιο
               
               
                  Η Πρόεδρος
               
               A. METELKO-ZGOMBIĆ
            
         
         
            (1)  ΕΕ L 88 της 24.3.2012, σ. 1.
      
      
         
            ΠΑΡΑΡΤΗΜΑ
            Το παράρτημα IX του κανονισμού (ΕΕ) αριθ. 267/2012 τροποποιείται ως εξής:
            
                        1)
                     
                     
                        υπό τον τίτλο «Ι. Πρόσωπα και οντότητες που εμπλέκονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν», οι ακόλουθες καταχωρίσεις αντικαθιστούν τις αντίστοιχες καταχωρίσεις στον κατάλογο που παρατίθεται υπό τον υπότιτλο «Α. Φυσικά πρόσωπα»:
                        
                                     
                                 
                                 
                                    Όνομα
                                 
                                 
                                    Αναγνωριστικά στοιχεία
                                 
                                 
                                    Αιτιολογία
                                 
                                 
                                    Ημερομηνία καταχώρισης
                                 
                              
                                    «8.
                                 
                                 
                                    Ebrahim MAHMUDZADEH
                                 
                                 
                                     
                                 
                                 
                                    Πρώην Διευθύνων Σύμβουλος της Iran Electronic Industries (βλέπε Μέρος Β, αριθ. 20). Νυν Γενικός Διευθυντής της Armed Forces Social Security Organization.
                                 
                                 
                                    23.6.2008
                                 
                              
                                    12.
                                 
                                 
                                    Mohammad Reza MOVASAGHNIA
                                 
                                 
                                     
                                 
                                 
                                    Πρώην επικεφαλής του ομίλου Samen Al A’Emmeh Industries Group (SAIG), γνωστού και ως Cruise Missile Industry Group. Αυτή η οργάνωση είχε κατονομαστεί δυνάμει της ΑΣΑΗΕ 1747 και περιληφθεί στο παράρτημα I της κοινής θέσης 2007/140/ΚΕΠΠΑ.
                                 
                                 
                                    26.7.2010
                                 
                              
                                    25.
                                 
                                 
                                    Sayed Shamsuddin BORBORUDI
                                    (άλλως Seyed Shamseddin BORBOROUDI)
                                 
                                 
                                    Ημερομηνία γέννησης: 21/9/1969
                                 
                                 
                                    Πρώην Αναπληρωτής Διευθυντής του κατονομασθέντος από τον ΟΗΕ Οργανισμού Ατομικής Ενέργειας του Ιράν, όπου εργάζεται υπό τον κατονομασθέντα από τον ΟΗΕ Feridun Abbasi Davani. Εμπλέκεται στο ιρανικό πυρηνικό πρόγραμμα τουλάχιστον από το 2002, μεταξύ άλλων και ως πρώην υπεύθυνος προμηθειών και υλικοτεχνικής υποστήριξης του προγράμματος AMAD, όπου ήταν υπεύθυνος για τη χρησιμοποίηση εικονικών εταιρειών, όπως η Kimia Madan, για την προμήθεια εξοπλισμού και υλικών για το ιρανικό πρόγραμμα πυρηνικών όπλων.
                                 
                                 
                                    1.12.2011»
                                 
                              
                  
                        2)
                     
                     
                        υπό τον τίτλο «Ι. Πρόσωπα και οντότητες που εμπλέκονται σε πυρηνικές δραστηριότητες ή δραστηριότητες βαλλιστικών πυραύλων και πρόσωπα και οντότητες που στηρίζουν την κυβέρνηση του Ιράν», οι ακόλουθες καταχωρίσεις αντικαθιστούν τις αντίστοιχες καταχωρίσεις στον κατάλογο που παρατίθεται υπό τον υπότιτλο «Β. Οντότητες»:
                        
                                     
                                 
                                 
                                    Όνομα
                                 
                                 
                                    Αναγνωριστικά στοιχεία
                                 
                                 
                                    Αιτιολογία
                                 
                                 
                                    Ημερομηνία καταχώρισης
                                 
                              
                                    «87.
                                 
                                 
                                    Khala Afarin Pars (άλλως PISHRO KHALA AFARIN COMPANY)
                                 
                                 
                                    Τελευταία γνωστή διεύθυνση: Unit 5, 2nd Floor, No75, Mehran Afrand St, Sattarkhan St, Tehran.
                                 
                                 
                                    Συμμετέχει στην αγορά εξοπλισμού και υλικών που χρησιμοποιούνται άμεσα στο ιρανικό πυρηνικό πρόγραμμα.
                                 
                                 
                                    1.12.2011
                                 
                              
                                    161.
                                 
                                 
                                    Sharif University of Technology
                                 
                                 
                                    Τελευταία γνωστή διεύθυνση: Azadi Ave/Street, PO Box 11365-11155, Tehran, Iran, Τηλ. +98 21 66 161 Email: info@sharif.ir
                                 
                                 
                                    Το Sharif University of Technology (SUT) έχει διάφορες συμφωνίες συνεργασίας με οργανισμούς της ιρανικής κυβέρνησης, οι οποίοι έχουν κατονομασθεί από τον ΟΗΕ και/ή την ΕΕ και οι οποίοι δραστηριοποιούνται στον στρατιωτικό ή σε συναφείς προς αυτόν τομείς, ιδίως δε στην παραγωγή και προμήθεια βαλλιστικών πυραύλων. Μεταξύ αυτών: συμφωνία με τον Οργανισμό Αεροδιαστημικής Βιομηχανίας που έχει κατονομασθεί από την ΕΕ για την παραγωγή δορυφόρων· συνεργασία με το ιρανικό υπουργείο Άμυνας και το Σώμα της ισλαμικής επαναστατικής φρουράς (IRGC) για διαγωνισμούς έξυπνων σκαφών· ευρύτερη συμφωνία με την αεροπορία του Σώματος της ισλαμικής επαναστατικής φρουράς (IRGC) που καλύπτει την ανάπτυξη και ενίσχυση των σχέσεων, της οργανωτικής και στρατηγικής συνεργασίας του πανεπιστημίου· το SUT μετέχει στη συμφωνία μεταξύ 6 πανεπιστημίων που στηρίζουν την κυβέρνηση του Ιράν μέσω της έρευνας στον τομέα της άμυνας.
                                    Από όλα τα ανωτέρω, προκύπτει η ουσιαστική συνεργασία με την κυβέρνηση του Ιράν στον στρατιωτικό ή σε συναφείς προς αυτόν τομείς, γεγονός που συνιστά στήριξη της κυβέρνησης του Ιράν.
                                 
                                 
                                    8.11.2014»
                                 
                              
                  
                        3)
                     
                     
                        υπό τον τίτλο «II. Σώμα της Ισλαμικής Φρουράς», οι ακόλουθες καταχωρίσεις αντικαθιστούν τις αντίστοιχες καταχωρίσεις στον κατάλογο που παρατίθεται υπό τον υπότιτλο «Α. Φυσικά πρόσωπα»:
                        
                                     
                                 
                                 
                                    Όνομα
                                 
                                 
                                    Αναγνωριστικά στοιχεία
                                 
                                 
                                    Αιτιολογία
                                 
                                 
                                    Ημερομηνία καταχώρισης
                                 
                              
                                    «6.
                                 
                                 
                                    IRGC Mohammad Ali JAFARI
                                 
                                 
                                     
                                 
                                 
                                    Πρώην Διοικητής του IRGC.
                                 
                                 
                                    23.6.2008
                                 
                              
                                    7.
                                 
                                 
                                    Ταξίαρχος του IRGC Mostafa Mohammad NAJJAR
                                 
                                 
                                     
                                 
                                 
                                    Πρώην υπουργός Εσωτερικών και πρώην υπουργός του ΜΟDAFL, αρμόδιος για το σύνολο των στρατιωτικών προγραμμάτων, μεταξύ των οποίων τα προγράμματα βαλλιστικών πυραύλων. Νυν ανώτερος σύμβουλος του Αρχηγού του Γενικού Επιτελείου των Ενόπλων Δυνάμεων.
                                 
                                 
                                    23.6.2008
                                 
                              
                                    8.
                                 
                                 
                                    Ταξίαρχος του ΙRGC Mohammad Reza NAQDI
                                 
                                 
                                    Τόπος γέννησης: Nadjaf (Ιράκ)
                                    Ημερομηνία γέννησης: 1953
                                 
                                 
                                    Αναπληρωτής συντονιστής του IRGC. Πρώην Υποδιοικητής του IRGC, αρμόδιος για τις πολιτιστικές και κοινωνικές υποθέσεις. Πρώην Διοικητής της αντιστασιακής δύναμης Basij.
                                 
                                 
                                    26.7.2010
                                 
                              
                                    11.
                                 
                                 
                                    Ταξίαρχος του ΙRGC Hossein SALAMI
                                 
                                 
                                     
                                 
                                 
                                    Διοικητής του IRGC.
                                 
                                 
                                    26.7.2010
                                 
                              
                                    13.
                                 
                                 
                                    Ταξίαρχος του IRGC Ahmad VAHIDI
                                 
                                 
                                     
                                 
                                 
                                    Πρόεδρος του Supreme National Defense University και πρώην υπουργός του MODAFL.
                                 
                                 
                                    23.6.2008»